stanford-oval/wikipedia huggingface dataset:
סוויס פורט
הערות שוליים

↑  COMPANY PROFILE 2018
↑  History of Swissport International Ltd. – FundingUniverse, www.fundinguniverse.com
↑    Simon Goodley, ‏Candover buys Swissair arm, The Telegraph, 9 February 2002
↑  Ferrovial concluye la venta de Swissport al fondo PAI Partners por unos 695 millones de euros Ferrovial, Ferrovial (בספרדית)
↑  Bloomberg - Are you a robot?, www.bloomberg.com
↑  Swissport to acquire Servisair, Air Cargo News, ‏25 ביולי 2013 (באנגלית)
↑  Bray, Chad (2015-07-30). "PAI Partners to Sell Swissport International for $2.8 Billion". The New York Times (באנגלית אמריקאית). ISSN 0362-4331. נבדק ב-2021-12-31.
↑  Swissport acquires Aerocare, Swissport Australia and New Zealand, ‏22 בנובמבר 2017 (באנגלית)
↑  Swissport Belgique déclarée en faillite par le tribunal de commerce de Bruxelles, RTBF Info, ‏9 ביוני 2020 (בצרפתית)
↑  Newsdesk, Swissport to cut 8,500 workforce by 50%, Global Cargo Insight, ‏25 ביוני 2020 (באנגלית)
↑  StackPath, www.aviationpros.com (באנגלית)
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
| --- | --- |
בקרת זהויות :  VIAF: 306448860   WorldCat (עם VIAF): 306448860
שלן

.
| --- | --- |
צוקי סטנס בדרום שלן
צוקי סטנס בדרום שלן
 נתונים גאוגרפיים
 מיקום:  הים הבלטי
 קואורדינטות:  55°30′N 11°45′E﻿ / ﻿55.500°N 11.750°E﻿ / 55.500; 11.750
 ארכיפלג:  איי דנמרק
 שטח:  7,031 קמ"ר
 אורך:  132 ק"מ
 רוחב:  116 ק"מ
 גובה מרבי:  122.9 מטר
 נתונים מדיניים
 מדינה:  דנמרק דנמרק
 אוכלוסייה:  2,243,297 (1 בינואר 2015)
 עיר ראשית:  קופנהגן
 מגלה:  מימי קדם
 מיקום האי שלן בדנמרק
 
שֵׁלַן (בדנית: Sjælland, נהגה /ˈɕɛˌlænˀ/; קרוי גם זילנד) הוא האי הגדול ביותר בדנמרק (להוציא את האי גרינלנד, השייך לדנמרק, אולם מקיים אוטונומיה) והאי ה-95 בגודלו בעולם. הוא מחובר על ידי גשר ארסונד לשוודיה, ובגשר נוסף לאי הדני פין. בירת דנמרק, קופנהגן, שוכנת ברובה בשטח האי.
ערים גדולות באי

קופנהגן (Copenhagen) - אוכלוסייה 1,213,822
גרווה (Greve) - אוכלוסייה 47,980
אלסינור (Elsinore) - אוכלוסייה 46,368
קלונדבורג (Kalundborg) - אוכלוסייה 16,303
רינגסטד (Ringsted) - אוכלוסייה 21,412
הילרוד (Hillerød) - אוכלוסייה 30,570
רוסקילדה (Roskilde) - אוכלוסייה 47,828
סלייסה (Slagelse) - 32,133
טירות באי

באי טירות ומבצרים רבים, ביניהם ניתן למנות את הבאים:
טירת רוזנבורג - הטירה נבנתה במאה ה-17 בידי כריסטיאן הרביעי, מלך דנמרק. האולם המרכזי כולל כיסאות הכתרה ושלושה פסלי כסף של אריות בגודל טבעי. השטיחים הארוגים על הקירות מציגים תמונות ממלחמות דנמרק ושוודיה. בטירה קיימת תצוגה גדולה של כלי חרסינה וזכוכית.
טירת קרונבורג - ידועה גם בשם "טירת המלט". הטירה נבנתה בשנת 1420, נשרפה לחלוטין ונבנתה שוב באותו מקום.
אולם הנשפים של הטירה, שאורכו 60 מטרים, היה הארוך ביותר בכל טירות צפון אירופה. האולם, שבנה המלך פרדריק השני לאשתו המלכה סופיה, כולל כיום תצוגה של יצירות אמנות רבות.
בשנת 2000 הוכרזה הטירה כאתר מורשת עולמית של אונסק"ו.
טירת פרדריקסבורג - הטירה נבנתה בידי כריסטיאן הרביעי, מלך דנמרק. בטירה אלמנטים רבים שנועדו להדגיש את עושרו, כדוגמת מזרקת נפטון וגלריית השיש באגף המלך. מאז שנת 1878 ממוקם בטירה מוזיאון ההיסטוריה הלאומית של דנמרק, המכיל יצירות אמנות ורהיטים עתיקים המציגים את היסטוריית המקום.
הערות שוליים

↑  טירת רוזנבורג, באתר visitcopenhagen.com
↑  The history of Kronborg Castle, visitdenmark.com
↑  אולם הנשפים של טירת קרונבורג, באתר kongeligeslotte.dk
↑  UNESCO World Heritage Sites in Denmark, .visitdenmark.com
↑  The History of Frederiksborg Castle, dnm.dk
| --- | --- |
בקרת זהויות :  NLI: 987007546138105171  BnF: cb119736340 (data)  GND: 4054144-7  LCCN: sh85123084  SUDOC: 027763439  VIAF: 142960715   WorldCat (עם VIAF): 142960715 
ערך זה הוא קצרמרבנושא גאוגרפיה של דנמרק ובנושא איים. אתם מוזמנים לתרום לוויקיפדיה ו.
פול היימן

| --- | --- |

היימן, אפריל 2016
 לידה:  11 בספטמבר 1965 (בן 59) מחוז וסטצ'סטר, ניו יורק שבארצות הברית
 שם במה:  פול אי דיינג'רסלי פול היימן
 משקל:  105 ק"ג
 גובה:  1.75 מטר
 מקום מגורים:  סקרסדייל, ניו יורק שבארצות הברית
 לאום:  אמריקאי
 קריירה מקצוענית:  1986 – 28 ביוני 2024 (כ־38 שנים) 
 ליגות:  WWE
 מידע אישי
 מספר צאצאים:  2 
 
פול היימן (באנגלית: Paul Heyman; נולד ב-11 בספטמבר 1965) הוא מפיק בידור יהודי-אמריקאי, כותב, אמן, משווק, מקדם, מנג'ר היאבקות ופרשן, המופיע בארגון ההיאבקות WWE, בתוכנית סמאקדאון. הוא נמנע מלהשתמש במושג "מנג'ר", כשבמקום הוא מתאר את עצמו כ"סנגור" או כ"סוכן".
היימן היה הבעלים וחלק מצוות הקריאטיב מאחורי הארגון Extreme Championship Wrestling‏ (ECW) משנת 1993 עד לסגירתו בשנת 2001. לפני שהיה הבעלים של הארגון ECW, הוא היה מנג'ר היאבקות תחת שם הבמה פול אי דיינג'רסלי בעיקר בארגון World Championship Wrestling, בנוסף לארגונים אחרים.
ב-WWE, היימן מחזיק בשיא כשהוא שימש כמנג'ר של שישה אלופי WWE: ברוק לסנר, ביג שואו, קורט אנגל, רוב ואן דאם, CM פאנק ורומן ריינס. היימן זוכה לשבחים רבים בקרב המבקרים על יכולות הניהול שלו ועל יכולות הדיבור שלו במיקרופון. היימן אף השתתף כמתאבק בקרב המרכזי על אליפות ה-WWE באירוע רבליון 2002.
החיים שלפני

פול היימן נולד ב-11 בספטמבר 1965, במחוז וסטצ'סטר, ניו יורק לאמה, סולמיטה (2009-1928) וריצ'רד היימן (2013-1926), עורך דין בולט וותיק מלחמת העולם השנייה. היימן הוא יהודי; אמו היא ניצולת שואה, שסבלה ממאורעות אושוויץ, ברגן-בלזן וגטו לודז'. בגיל 11, הוא ניהל עסק של סחר בפריטים של אנשים מפורסמים ופריטי ספורט מביתו. עוד כשהיה נער, הוא סלל את דרכו אל מאחורי הקלעים של אירוע ארגון ההיאבקות של World Wide Wrestling Federation‏ (WWWF) במדיסון סקוור גארדן כשעבד כצלם עיתונות. הוא אף קיבל שכר מהחברה על כמה מהתמונות שלו. בשנת 1985, כשהיה בגיל 19, הוא הפך לצלם, ולאחר מכן למפיק ולמקדם של מועדון הלילה "סטודיו 54" בניו יורק.
קריירת היאבקות מקצועית > קריירה מוקדמת (1987–1988)

כשראה את וינס מקמהן מראיין את סופרסטאר בילי גרהאם, היימן החליט שהוא רוצה להיכנס לתעשיית ההיאבקות המקצועית. כאמור, הוא החל את דרכו כצלם, ורכש מעבדת צילום משלו כדי לצלם ולהדפיס תמונות של מתאבקים מקצועיים בניו יורק. הוא פרסם עיתון משלו, בשם The Wrestling Times Magazine, וכתב עבור המגזין Pro Wrestling Illustrated. שנה לאחר מכן, הוא עבד עבור Capitol Wrestling Corporatio, חברת האב של ארגון ה-World Wide Wrestling Federation‏ (WWWF), וקיבל כרטיס מעבר אל מאחורי הקלעים של המדיסון סקוור גארדן. היימן פגש את דאסטי רודס בצילומים של הארגון Jim Crockett Promotions, שם נכנס אל פגישת הפקה. בשנת 1985, היימן עבד כצלם עבור מועדון הלילה "סטודיו 54" בניו יורק. באותה השנה, הוא עבר לתפקיד המפיק במועדון זה.
ב-2 בינואר 1987, הוא ערך את הופעת הבכורה שלו כמנג'ר היאבקות בזירת הארגונים העצמאיים הצפון מזרחית לפני שעבר לתפקיד בולט יותר ב-Championship Wrestling from Florida. שם הוא עבד יחדיו עם קווין סאליבן ואוליבר הומפרדינק, ולאחר מכן השיג את שם הבמה שלו פול אי דיינג'רסלי כאות דמיון לדמות של מייקל קיטון בסדרת הסרטים של "ג'וני המסוכן". לאחר שהארגון CWF נקנה על ידי ג'ים קרוקט, בם בם ביגלו העביר אותו לממפיס לארגון Continental Wrestling Association‏ (CWA) כדי להיות המנג'ר של טומי ריץ' ואוסטין איידול ביריבות שלהם נגד ג'רי לולר, שגלש עד לארגון American Wrestling Association‏ (AWA), שם Original Midnight Express (דניס קונדריי ורנדי רוז) התחרו נגד איידול וריץ'.
הגימיק של פול אי דיינג'רסלי תאמה את אישיותו של היימן ואף הרחיבה אותה; ניו יורקר חצוף עם גישה יאפית, כשלעיתים החזיק בידו טלפון סלולרי אשר שימש מדי פעם כ"חפץ זר". לאחר שנפרד מארגון ה-AWA, היימן הגיע לארגון Continental Championship Wrestling, שהתבסס באלבמה. הוא הצטרף לקבוצה של אדי גילברט, כשמאחורי הקלעים האחרון היה הדמות הקובעת בארגון, והיימן שימש כעוזר שלו. היימן החל לצבור לעצמו מוניטין ככותב טלוויזיה ומפיק כששימש כדמות הקובעת בארגון Windy City Wrestling בשיקגו.
קריירת היאבקות מקצועית > National Wrestling Alliance / World Championship Wrestling‏ (1988–1993)

בשנת 1988, היימן עבר לארגון של ג'ים קרוקט, שם שימש פעם נוספת כמנג'ר של Original Midnight Express ביריבות שלהם נגד ה-New Midnight Express (בובי איטון וסטאן ליין) והמנג'ר שלהם, ג'ים קורנט. לאט לאט, דיינג'רסלי נכנס לתפקיד של השדר, כשהצטרף לג'ים רוס בשידורי הקרבות ברשת הטלוויזיה האמריקאית TBS. היימן הודה שהוא למד המון מהעבודה לצד רוס על פני מנטורים אחרים שהיו לפניו. תוך כדי שמילא מספר תפקידים ב-WCW, הוא עבד בארגון ICW ככותב, אך הוא פוטר במחציתו של היום הראשון במהלך צילומי הטלוויזיה הראשונים שלו.
בשנת 1991, WCW שינו את מערך הדמויות הרעות בארגון (דמויות אלה נקראות בשפת ההיאבקות המקצועית בשם "היל"), וכתוצאה מכך היימן חזר לתפקיד הדובר והמנג'ר, כששימש כמנג'ר של קבוצת הברית המסוכנת (גרסה חדשה של ארבעת הפרשים), כשריק רוד היה לב ליבה של הקבוצה. לפי היימן, הוא וסטון קולד סטיב אוסטין למדו את מלאכתם מרוד. היימן הוביל את רוד לזכייה באליפות ארצות הברית ואת הצוות של אנדרסון-איטון לזכייה באליפות הזוגות. הברית המסוכנת שלטה ב-WCW במהלך מרבית שנת 1992.
מורשת

עבודתו של היימן כמקדם זוכה לשבחים רבים על ידי מבקרים ואנשים בתעשיית ההיאבקות. אלוף העולם של ECW לשעבר, רייבן, אמר ש"הוא בעל המוח היצירתי ביותר שהעסק ראה". היימן ידוע כבעל יכולות הדיבור על המיקרופון הטובות ביותר בכל הזמנים.
אליפויות והישגים

הישגים במגזין ההיאבקות Pro Wrestling Illustrated - PWI
מנג'ר השנה (1992)
הישגים במגזין ההיאבקות Wrestling Observer Newsletter - WON
הטוב ביותר בראיונות (2013, 2014)
האישיות הלא מתאבקת הטובה ביותר (2001, 2002, 2004, 2014-2012, 2018)
היכל התהילה של WON‏ (2005)
הערות שוליים

↑  הפה של ה-WWE
↑  אגדת ECW ו-WWE, פול היימן
↑  רייבן בראיון על פול היימן ואנדרטייקר כמנהיג של חדר ההלבשה
↑  פול היימן מגדיר את האמנות של קדימוני ההיאבקות באתר ESPN
| --- | --- |
בקרת זהויות :  ISNI: 0000 0000 6389 8146  LCCN: n2006010168  PIC: 389453  VIAF: 46183272   WorldCat (עם VIAF): 46183272
מודל המוצק של איינשטיין

מודל המוצק של איינשטיין הוא מודל מקורב של תנודות האטומים במצב מוצק (פונונים) המאפשר לחשב את הגדלים התרמודינמיים הקשורים בתנודות אלו.
המודל מבוסס על שתי הנחות:
כל אטום במוצק הוא מתנד הרמוני תלת־ממדי עצמאי. מבחינה פיזיקלית, מצב זה זהה למצב בו האטום מחובר לאטומים השכנים באמצעות קפיצים.
כל האטומים מתנדנדים באותה התדירות (מאוחר יותר מודל דביי סתר הנחה זו).
הבסיס להנחות אלו היה העובדה כי למוצק אופני תנודה עצמיים, שהן גלי הקול, או פונונים. התיאור השלם של המוצק מחייב ניתוח שלם של האינטראקציות בין האטומים השונים, ובינם לבין האלקטרונים במתכת. זוהי בעיה סבוכה שלא תמיד ניתן למצוא לה פתרון. מודל איינשטיין מניח כי כל אטום נע באופן עצמאי כמו מתנד הרמוני תלת־ממדי, ולכן לכולם תדירות עצמית שווה. באופן זה איינשטיין ניסה להראות כי מכניקת הקוונטים תוכל לעזור בפתרון בעיות ספציפיות במכניקה הקלאסית.
השפעה היסטורית

לתאוריה המקורית שהוצעה על ידי איינשטיין ב-1907 יש השפעה היסטורית רבה. איינשטיין הראה, בפעם הראשונה, כי את משרעת התנודות אפשר להפוך לגודל דיסקרטי על ידי יישום הנחת הקוונטיזציה של פלאנק, ולקבל תוצאות המתאימות לניסוי. התאוריה חוזה בדיוק את קיבול החום הקבוע של מוצקים בטמפרטורות גבוהות, כפי שנחזתה גם בחוק דולון-פטי במכניקה הקלאסית ובניסויים אמפיריים, ובקירוב טוב את קיבול החום בטמפרטורות נמוכות.  
מבחינה זו, התאוריה של איינשטיין, למרות שהנחותיה אינן נכונות, מהווה ביחד עם האפקט הפוטואלקטרי אישוש לנכונות של המכניקה הקוונטית.
כישלון המודל

המודל של איינשטיין חוזה כי קיבול החום מתקרב לאפס באופן אקספוננציאלי בטמפרטורות נמוכות, אך בניסוי התלות היא שונה במקצת, ומתנהגת כמו הטמפרטורה (במעלות קלווין) בחזקה שלישית. הסיבה לכך היא כי לא ניתן להניח שהתדירות של כל אופני התנודה במוצק היא שווה. הנחה קרובה יותר לאמת הוצעה על ידי מודל דביי בשנת 1912, שטען כי מהירות התקדמות התנודות (גלי הקול) היא שווה, ולכן התדירות היא מכפלה של מהירות הקול בוקטור הגל.
אף על פי כן, במוצקים בהם יש יותר מסוג אטום אחד, או שמבנה הסריג שלהם הוא מורכב יותר (יותר מאטום אחד בתא היחידה הפרימיטיבי), נוצרות תנודות עצמיות קצרות טווח של האטומים בתוך תא היחידה. תנודות אלו מכונות פונונים אופטיים (בשל העובדה כי התדירויות המהירות שלהם ניתנות למדידה על ידי קרינה אלקטרומגנטית) וניתן להראות כי התדירות העצמית שלהם היא ערך קבוע, כמו במודל איינשטיין.
טיסה 444 של אמריקן איירליינס

| --- | --- |

N876AA, המטוס המעורב
 תאריך:  15 בנובמבר 1979
 קואורדינטות:  38°57′11″N 77°27′00″W﻿ / ﻿38.953°N 77.45°W﻿ / 38.953; -77.45
 הרוגים:  0
 פצועים:  12
 ניצולים:  78
 המעורבים באסון
 בואינג 727-223
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מקום הפיצוץ(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מקום הפיצוץ
 
טיסה 444 של אמריקן איירליינס הייתה טיסה שטסה מנמל התעופה הבין-לאומי שיקגו או'הייר לנמל התעופה וושינגטון נשיונל ב-15 בנובמבר 1979. על המטוס הופעלה פצצה שהכין הטרוריסט האמריקני טד קזינסקי (הידוע בכינוי "יונבומבר"), אותה שלח בדואר רגיל, מצוידת במד גובה שכוון להפעילה כשהמטוס בגובה קילומטר. הפצצה התפוצצה בקול חבטה, ותוך מספר שניות התמלא המטוס בכמויות גדולות של עשן שמילא את תא הנוסעים ואילץ את הטייסים לבצע נחיתת חירום בנמל התעופה הבינלאומי דאלס.
בפיצוץ לא היו נפגעים, אך 12 איש נלקחו לבית החולים בעקבות שאיפת עשן. מכיוון שלא כל חומרי הנפץ התפוצצו המטוס לא התרסק. חוקרי ה-ATF[דרושה הבהרה] הגיעו למסקנה שהמפגע לא ידע לאן תשלח הפצצה, והסיקו שכוונתו הייתה ביצוע פיגוע טרור.
חוקר דואר שם לב לכך שכל הפצצות הכילו פיסות עץ שלא היו חיוניות להפעלת הפצצה, אולי הופיעו כחתימה אישית. כמו כן, הכילו הפצצות אבקת בריום חנקתי המשמשת לייצור חזיזים אך לא לפצצות. אבקה זו גרמה שהעשן היוצא מן הפצצה יהיה בצבע ירוק. עובדות אלו הובילו אותו למסקנה כי המפגע הוא אדם המתנגד למהפכה התעשייתית.
זה לא היה הפיגוע הראשון שהוצא לפועל על ידי ה"יונבומבר", אך זו הייתה ההתקפה הראשונה שהובילה את ה-FBI לחקור את המקרה היטב על מנת ולגלות מי עמד מאחורי הפיגוע.
הערות שוליים

↑  "Bomb Jolts Jet". The Washington Post. 1979-11-16. נבדק ב-2015-12-12.
↑  O'Brien, John (1986-03-04). "Federal, State Officials Team Up To Hunt Creator Of 11 Bombs". Chicago Tribune. נבדק ב-2015-12-12.
שלמה משיח (רופא)

אין תמונה חופשית
שלמה משיח (נולד ב-1937) הוא פרופסור מן המניין (אמריטוס) לגינקולוגיה, ממייסדי הפקולטה לרפואה של אוניברסיטת תל אביב, מנהל לשעבר של מחלקת נשים ויולדות בבית החולים שיבא, מייסד ומנהל לשעבר של היחידה להפריה חוץ-גופית בבית החולים אסותא ומן הראשונים שעסקו בהפריה חוץ גופנית במערכת הבריאות בישראל. השתתף גם בפיתוח טכנולוגיות לפרוסקופיה בגינקולגיה, היה שותף לפרסומם של כ-500 מאמרים מחקריים בכתבי עת מקצועיים, וקיבל עם צוותו פרסים בינלאומיים שונים. נחשב לאבי ההפריה החוץ-גופית (הפריית מבחנה) בישראל, שסלל את הדרך למאות אלפי נשים בישראל הסובלות מעקרות, להרות ולהביא ילדים לעולם.
ביוגרפיה

משיח נולד בתל אביב למשפחת עולים מבולגריה, לאחר שאמו עברה טיפולי פוריות. הוריו היו נצר למשפחות של רופאים ומלומדים, אביו היה פקיד בנק ואמו עקרת בית. ההורים עודדו אותו בלימודיו ומימנו אותם.
משיח למד בבית הספר היסודי בלפור ובבית הספר למסחר "גאולה", לאחר שנדחתה בקשתו להתקבל לבית ספר תיכון עירוני. הוא למד רפואה והתמחה במיילדות וגינקולוגיה במחלקת נשים ויולדות בבית החולים שיבא.
קריירה מקצועית

משיח נסע בשנת 1969 לברלין, להשתלמות בת שנתיים בפיזיולוגיה ופתולוגיה של ההריון התקין והמסובך, ולמד את עקרונות המעקב והטיפול בהריונות מסובכים ובמצוקה עוברית ועוד. עם שובו לישראל, החל ליישם את התורה, חרף הביקורת נגדה. במקביל פתח בשנת 1972 מרפאה פרטית שעוסקת עד היום במתן ייעוץ וטיפול בתחומי המיילדות, הגינקולוגיה והכירורגיה הגינקולוגית, בתחום האולטראסאונד ובעיקר בפוריות.
משיח קודם לתפקיד סגן מנהל מחלקת מיילדות וגינקולוגיה בבית-החולים שיבא, והחל לעסוק בפוריות. ניהל את "מרפאת הפרגונל" של בית החולים, טיפל באלפי נשים, והצליח להשיג הריונות רבים בנשים, שנחשבו לעקרות ללא מרפא.
כשמונה לתפקיד מנהל המחלקה, הקים בשנת 1981, יחד עם פרופסור יהושע דור, את יחידת ההפריה הראשונה בישראל, לפי הטכנולוגיה של הפריה חוץ-גופית, שפותחה על ידי חתן פרס נובל פרופ' רוברט אדוארדס הבריטי, שממנו הם למדו את הטכנולוגיה.
אחרי שקיבלו רישיון ממשרד הבריאות, בהליך שנמשך שנתיים, החלה המחלקה של משיח בניסיונות להשיג היריון חוץ-גופי הראשון, במקביל לניסיון דומה של בית החולים הדסה. בשנת 1982 עלה יפה הניסיון להפרות ביצית במבחנה, ובוצעו כל שלבי התהליך, כולל חלוקת התאים, והשתלה חוזרת של העובר ברחם האם. כך נוצר היריון חוץ גופי ראשון, שבסופו נולדה ילדת המבחנה הראשונה בישראל, והחמישית בעולם, רומי נוימרק, שמשמשת כיום כמגישת חדשות בערוץ 10. כעבור שנה נולד בהפריה חוץ גופית ילד זכר ראשון.לאחר פריצת דרך זו נחשבת ישראל בשנים האחרונות לשיאנית בטיפולי הפריה חוץ-גופית בהתאם לגודל האוכלוסייה.
משיח פרש מבית החולים שיבא בשנת 2002, והתמנה לעמוד בראש היחידה להפריה חוץ-גופית בבית-החולים "אסותא". היה ממייסדי הפקולטה לרפואה של אוניברסיטת תל אביב ומוותיקי המורים למיילדות וגינקולוגיה. היה ראש האיגוד הישראלי למיילדות וגינקולוגיה במשך שמונה שנים, ויושב ראש האגודה הישראלית לחקר הפוריות. שימש פרופסור מן המניין באוניברסיטת תל אביב ומופקד הקתדרה לחקר מומים מולדים, ולאחר פרישתו לגמלאות הפך לפרופסור אמריטוס.
קריירה מקצועית > חבר ויו"ר וועדות שונות

לאורך הקריירה שלו היה משיח חבר בוועדות ומועצות שונות, ובהם יושב ראש הוועדה להענקת רישיונות ליחידות להפריה חוץ גופית ובקרת פעילותן של היחידות הקיימות, ועדות מייעצות של שרי בריאות, חבר המועצה הלאומית למיילדות, פוריות וגנטיקה וחבר המועצה הלאומית לדמוגרפיה.
קריירה מקצועית > מרחבי פעילותו

נוסף על טיפולי פוריות, משיח מומחה גם בתחומים רבים אחרים, ובהם, הריונות בסיכון גבוה, ניתוחים גינקולוגיים ובפרט אנדוסקופים. הוא פיתח גם את הטכנולוגיה של לפרוסקופיה ניתוחית. משיח ושותפיו היו חלוצים בטיפול במקרים קשים של עקרות הגבר. היה הראשון שיישם בארץ את הטכניקה המהפכנית של שאיבת הזרע מהאשכים-TESA, TESE (במקרים של חוסר זרע מוחלט) והזרקת זירעונים בודדים ICSI לביציות, ובכך להשיג הפריה והריונות.
בשנים האחרונות מנהל משיח מערכת שמסייעת לנשים ישראליות שזקוקות לתרומת ביציות, לעבור את תהליך ההפריה באוקראינה, משום שעלות התהליך בישראל יקרה יותר, ויש גם קושי בהשגת תרומת ביציות בישראל. באוקראינה הישראלית מקבלת תרומת ביציות מתושבת מקומית, ואלה מופרות בזרעו של בן הזוג של הישראלית, שנשמר במבחנה. לאחר שמושגת הפריה, הביצית המופרית מושתלת בחזרה ברחמה של הישראלית וכך נוצר היריון.
משיח נמנה עם מנהלי בנק זרע פרטי, "סופרם", שהוקם בישראל בשנת 2011, ובו גם תרומות זרע של גברים מדנמרק ומספרד, עם שירות יקר: ליווי רפואי צמוד, מטפלת זוגית ובדיקות סקר גנטיות.
היה שותף למחקר ישראלי שמצא כי תרופות להגברת פריון הגבירו את הסיכון לחלות בסרטן הרחם ב-69%.
משיח קרא לעריכת קמפיין גדול באמצעי התקשורת, להגברת מודעות הציבור לעובדה הביולוגית, שמעבר לגיל 42–43 סיכוייה של אישה להרות קטנים מאוד. לכן משיח מציע לנשים לשקול להקפיא ביציות במקרים שהן עומדות לאבד את מאגר הביציות שלהן, בשל טיפולים רפואיים שונים, או בשל דחיית ההיריון לגיל מאוחר יחסית.
משיח מנהל את פורום פריון הגבר - בנק הזרע באתר דוקטורס, יחד עם פרופסור יעקב אשכנזי.
קריירה מקצועית > תינוקת המבחנה הראשונה בישראל

ב-1982 היה שותף עם רופאים מ"שיבא", להבאתה לאוויר העולם של תינוקת המבחנה הראשונה בישראל, העיתונאית רומי נוימרק
פרסים והוקרה

משיח זכה עם צוותו במספר רב של פרסים בינלאומיים יוקרתיים.
משיח נכנס בשנת 1994 לספר השיאים של גינס לאחר שיילד את היולדת המבוגרת ביותר דאז, אשה בת 60 מצרפת, שהגיעה לישראל לטיפולי הפריה וילדה תינוקת, מנגד יש גם ביקורת והתנגדות מצד גורמים שונים להפריה חוץ גופית של אישה בגיל מבוגר יחסית. משיח טען כי לא רצה בפרסום וכי האישה סיפרה לו שהיא בת .48,
אות יקיר העיר תל אביב-יפו לשנת 2011.
חיים אישיים

משיח היה נשוי לעלית-ביאנקה, שהייתה אחות מוסמכת ואחראית חדר הלידה בבית החולים "שיבא", ממנה התאלמן ב-2021. משיח גר בתל אביב, ואב לשני בנים, רועי מנהל מחלקה גינקולוגית בבית החולים שיבא, וגיא - עורך דין.
הערות שוליים

↑  ישראל - מעצמה עולמית ב"תינוקות מבחנה" - טוב או רע? באתר קפה TheMarker
↑  פרופ' שלמה משיח, רואים את הנולד, באתר nrg‏, 7 באפריל 2006
↑  אסתר טל, את רגע הלידה שלי שידרו ב"מבט", באתר nrg‏, 5 באוגוסט 2002
↑  דן אבן, משרד הבריאות שוקל להפסיק מימון טיפולי פוריות לנשים מבוגרות, באתר הארץ, 4 ביוני 2012
↑  פרופ' משיח באתר דוקטורס
↑  תרומת ביציות – מאמר של פרופ' משיח לעיתון "חדשות פונדקאות"
↑  ורד לוי-ברזילי, תביאו שישה, תביאו שבעה, תביאו שמונה ילדים, באתר הארץ, 25 בינואר 2005
↑  יואב אבן, ‏למרות החוק: אין תרומת ביציות בארץ, באתר ‏מאקו‏, 2 באפריל 2012
↑  הילה אלרואי, לראשונה בישראל: בנק זרע פרטי עם יבוא מחו"ל, באתר nana10‏, 30 בינואר 2012
↑  דיאנה בחור ניר, הזרע העליון, באתר כלכליסט, 24 במרץ 2011
↑  דן אבן, טיפולי פריון העלו הסיכון לסרטן הרחם ב-69%, באתר הארץ, 24 במאי 2012
↑  צליל שרון, ‏המירוץ לפריון, באתר ‏מאקו‏, 16 באוגוסט 2012
↑  דן אבן, ילד בהקפאה, באתר nrg‏, 9 במרץ 2008
↑  פורום פריון הגבר - בנק הזרע באתר דוקטורס
↑  שרית רוזנבלום, "תוך עשור נוכל להפוך תאי גזע לביציות או לזרע, ולהאריך את זמן הפוריות עד אינסוף כמעט", באתר ynet, 6 במאי 2022
↑  עדי כץ, עטוף ברחמים, באתר nrg‏, 15 ביולי 2004
↑  דן אבן, הצצה אל חדר היולדת הכי מבוגרת בעולם, באתר ynet, 12 בינואר 2007
↑  דפנה ורדי ודן אבן, כשאהיה בכתה א' אמא תחגוג 70, באתר nrg‏, 16 במאי 2006
↑  יקירי העיר תל אביב לשנת 2011
| --- | --- |
בקרת זהויות :  NLI: 987007374471205171  VIAF: 194295501   WorldCat (עם VIAF): 194295501
אחיסמך

ערך זה עוסק במושב אחיסמך. אם התכוונתם לשכונה בלוד המכונה לעיתים אחיסמך, ראו .
| --- | --- |
הכניסה לאחיסמך
מדינה: ישראל ישראל
מחוז: המרכז
מועצה אזורית: חבל מודיעין
גובה ממוצע: ‎69 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,416 תושבים
    - שינוי בגודל האוכלוסייה: ‎0.2% בשנה
 מפת מיקום  מפה דינמית   (למפת גוש דן מוגדלת) אחיסמך(למפת גוש דן רגילה) אחיסמך(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אחיסמך(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אחיסמך31°56′08″N 34°54′28″E﻿ / ﻿31.9355238407005°N 34.9079129770435°E﻿ / 31.9355238407005; 34.9079129770435  heמפת היישובים של מועצה אזורית חבל מודיעין (in English: Hevel Modi'in Regional Council) באדום - אחיסמך בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

אנדרטת זיכרון באחיסמך
בית הכנסת באחיסמך
אֲחִיסָמָךְ הוא מושב בשפלה ליד העיר לוד השייך למועצה אזורית חבל מודיעין ומשתייך לתנועת המושבים. ממערב למושב נמצאים כביש 40 והערים לוד ורמלה וממזרח לו יער בן שמן, כביש 6 ומחלף דניאל. מצפון שוכן המושב בן שמן ומדרום מחלף נשרים. שטחו של המושב הוא כ-2,000 דונם.
מקור השם

המושב נקרא על שם אהליאב בן אחיסמך, שהיה מבוני המשכן (ספר שמות, פרק ל"ה, פסוק ל"ד).
היסטוריה

מושב אחיסמך הוקם בי"ח בתמוז תש"י (1950) על ידי קבוצת עולים מלוב, בעיקר ממסלאתה שבאזור טריפולי.
במושב קיימים מועדונית לילדים, מועדון לנוער, סניף של בני עקיבא ובית הקשיש הנותנים מענה חינוכי ותרבותי לשכבות הגיל השונות.
בשנת 2022 נחשפה הונאת ענק במושב, כאשר למעלה מ-100 מיליון שקלים שהצטברו באגודת המושב המשותפת נעלמו. תושב המושב נעצר בחשד לגניבה בידי מורשה, עשיית פעולה אסורה ברכוש, קבלת דבר במרמה בנסיבות מחמירות ואיסור הלבנת הון.
אישים

פנחס עידן - פוליטיקאי ישראלי. נולד ומתגורר במושב אחיסמך.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אחיסמך, באתר מועצה אזורית חבל מודיעין
↑  מסמך של "הארגון העולמי של יהודים יוצאי לוב"
↑  מאיר תורג'מן, "השמיים נפלו עלינו": הוארך מעצר חשוד במעילת 120 מיליון שקל במושב אחיסמך, באתר ynet, 20 בדצמבר 2022
| --- | --- |
בקרת זהויות :  NLI: 987007588168605171  VIAF: 317132341   WorldCat (עם VIAF): 317132341